
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2257 

11 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση του ηλεκτρονικά αναγνώσιμου σήματος 
των Ειδικών Τουριστικών Λεωφορείων Δ.Χ. καθώς 
και ο καθορισμός του τύπου, του περιεχομένου, 
της διαδικασίας, των όρων, των προϋποθέσεων 
και των φορέων χορήγησης και ανανέωσης αυ¬ 
τών. 1 

Έγκριση υπερωριακής απογευματινής εργασίας για 
το έτος 2013, για το προσωπικό του Πολιτικού 
Γραφείου του Υπουργού Υποδομών Μεταφορών 
και Δικτύων (Τομέα Μεταφορών - Δικτύων), του 
Πολιτικού Γραφείου του Υφυπουργού Υποδομών, 
Μεταφορών και Δικτύων, του Γραφείου του Γενι¬ 
κού Γραμματέα του Υπ.Υ.ΜΕ.ΔΙ. και του Γραφείου 
του Γενικού Γραμματέα Τηλεπικοινωνιών και Τα¬ 
χυδρομείων του Υπ.Υ.ΜΕ.ΔΙ., που δεν καλύπτουν 


οργανικές θέσεις. 2 

Καθορισμός κίνησης και αγκυροβολιάς σκαφών σε 
θαλάσσιες περιοχές δικαιοδοσίας Κεντρικού Λι¬ 
μεναρχείου Βόλου. 3 

Έγκριση υπερωριακής απασχόλησης υπαλλήλων 
του Τμήματος Εμπορίου της Δ/νσης Ανάπτυξης 
της Π.Ε. Ημαθίας για το β' εξάμηνο του έτους 
2013. 4 


ΑΠΟΦΑΣΕΙ Σ 

Αριθμ. Γ456/34931/3345/13 (1) 


Καθιέρωση του ηλεκτρονικά αναγνώσιμου σήματος των 
Ειδικών Τουριστικών Λεωφορείων Δ.Χ. καθώς και ο 
καθορισμός του τύπου, του περιεχομένου, της δια¬ 
δικασίας, των όρων, των προϋποθέσεων και των φο¬ 
ρέων χορήγησης και ανανέωσης αυτών. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) της παρ. 2 του άρθρου 13 του ν. 711/1977 (Α' 284) 
«Περί Ειδικών Τουριστικών Λεωφορείων», όπως τελευ¬ 


ταία προστέθηκε με την παρ. 8 του άρθρου 119 του 
ν. 4070/2012 (ΦΕΚ 82 Α') «Ρυθμίσεις Ηλεκτρονικών Επι¬ 
κοινωνιών, Μεταφορών, Δημοσίων Έργων και άλλες 
διατάξεις.», 

β) του π.δ. 119/2013 (Φ.Ε.Κ. 153/Α'/25-6-2013) με θέμα: 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών», 

γ) της υπ’ αρ. 329/3-7-2013 (Φ.Ε.Κ. 1655/Β'/4-7-2013) κοι¬ 
νής απόφασης του Πρωθυπουργού και του Υπουργού 
Υποδομών, Μεταφορών και Δικτύων με θέμα: «Καθορι¬ 
σμός αρμοδιοτήτων Υφυπουργού Υποδομών, Μεταφο¬ 
ρών και Δικτύων Μιχαήλ Παπαδόπουλου, όπως τροπο¬ 
ποιήθηκε. 

2. Το υπ’ αριθμ. 2532-1/07-06-2013 έγγραφο της Αρχής 
Προστασίας Δεδομένων Προσωπικού Χαρακτήρα. 

3. Την αναγκαιότητα διευκόλυνσης του αποτελεσμα¬ 
τικού ελέγχου της νόμιμης κυκλοφορίας των ειδικών 
τουριστικών λεωφορείων Δ.Χ. με τη χρήση συστημάτων 
προηγμένης τεχνολογίας και της λειτουργικής διασύν¬ 
δεσης πληροφοριακών συστημάτων του Υ.ΥΠ.ΜΕ.ΔΙ. με 
άλλους φορείς, με σκοπό την συστηματική ανταλλαγή 
δεδομένων και οη Ιίπβ ενημέρωση. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού. 

Αρθρο 1 

Καθιέρωση ηλεκτρονικά αναγνώσιμου σήματος 

Καθιερώνεται η υποχρέωση όλων των ειδικών του¬ 
ριστικών λεωφορείων δημόσιας χρήσης να φέρουν, 
επικολλημένο σε σταθερό σημείο, εντός του οχήμα¬ 
τος και συγκεκριμένα στον εμπρόσθιο ανεμοθώρακα, 
ηλεκτρονικά αναγνώσιμο σήμα, το οποίο πληροί τις 
προδιαγραφές της παρούσας. 

Αρθρο 2 

Σύστημα Χορήγησης Ηλεκτρονικού Σήματος 

1. Ως φορέας χορήγησης του ηλεκτρονικά αναγνώσι¬ 
μου σήματος ορίζεται η Γ ενική Πανελλαδική Ομοσπον¬ 
δία Επιχειρήσεων Τουρισμού (ΓΕ.Π.Ο.Ε.Τ.), η οποία στο 
εξής αναφέρεται ως «Φορέας Χορήγησης». 

2. Γ ενική Περιγραφή Συστήματος: 

Το ηλεκτρονικά αναγνώσιμο σήμα είναι τύπου αυτο¬ 
κόλλητης ηλεκτρονικής ετικέτας (ηλεκτρονική ετικέτα). 

Η αξία του ηλεκτρονικού αναγνώσιμου σήματος, κα- 

θορίζεται από το φορέα χορήγησης, επιβαρύνει τον 
ιδιοκτήτη του Ειδικού Τουριστικού Λεωφορείου Δ.Χ. και 
καταβάλλεται σε κάθε περίπτωση χορήγησης ή ανα¬ 
νέωσης αυτού. 

Ο Φορέας Χορήγησης υποχρεούται με δική του ευ¬ 
θύνη: 

(α) Να προμηθεύεται, να χορηγεί και να εγκαθιστά 
σε όλα τα Ειδικά Τουριστικά Λεωφορεία Δ.Χ. ειδικό 
ηλεκτρονικό σήμα τύπου Αυτοκόλλητης Ηλεκτρονικής 
Ετικέτας (ηλεκτρονική ετικέτα), ανεξαρτήτως εάν οι 
ιδιοκτήτες τους, είναι ή όχι μέλη του Φορέα Χορήγησης, 
με τους ίδιους όρους και με το ίδιο αντίτιμο. 

(β) Να εγκαταστήσει και να λειτουργεί Πληροφορικό 
Σύστημα (ΠΣ) με Σχεσιακό Σύστημα Βάσης Δεδομένων 
(ΒΔ), ώστε μηχανογραφικά να παρακολουθεί τη χορή¬ 
γηση και εγκατάσταση των ηλεκτρονικών ετικετών στα 
Ειδικά Τουριστικά Λεωφορεία Δ.Χ. 

(γ) Να ανταλλάσσει ηλεκτρονικά αρχεία με το Υπουρ¬ 
γείο Υποδομών, Μεταφορών και Δικτύων. 

(δ) Να παρέχει στα εξουσιοδοτημένα για τον έλεγχο 
όργανα (στο εξής «Φορείς Ελέγχου»), κατάλληλες τερ¬ 
ματικές συσκευές και πρόσβαση στα αρχεία της ΒΔ 
που τηρεί στο ΠΣ. 

(ε) Να παρέχει τη συνδρομή του για την κατάλληλη 
εκπαίδευση του προσωπικού των Φορέων Ελέγχου στη 
χρήση των τερματικών συσκευών, ώστε να είναι σε θέση 
να πραγματοποιούν ελέγχους στα Ειδικά Τουριστικά 
Λεωφορεία Δ.Χ. στο δρόμο. 

(στ) Να λαμβάνει όλα τα απαραίτητα μέτρα για τη 
συντήρηση και διαχείριση των συστημάτων από ειδι¬ 
κευμένο προσωπικό, τη λειτουργία τους από κατάλληλα 
εκπαιδευμένους χρήστες και τέλος την επαρκή φύλαξη 
των χώρων εγκατάστασης ώστε να επιτυγχάνεται η 
μέγιστη διαθεσιμότητα και ασφάλεια των συστημάτων 
και των δεδομένων. 

(ζ) Να λαμβάνει όλα τα απαραίτητα μέτρα για την 
προστασία των προσωπικών δεδομένων και την τήρηση 
των σχετικών με αυτή απαιτούμενων διαδικασιών. 

3. Βασικές αρχές λειτουργίας ΠΣ και τερματικών συ¬ 
σκευών: 

Το ΠΣ και οι τερματικές συσκευές τηρούν τις ακόλου¬ 
θες βασικές αρχές κατά τη λειτουργία τους: 

(α) Τηρείται σύστημα πρόσβασης με διακριτούς ρό¬ 
λους και εξουσιοδοτημένους χρήστες. 

(β) Κάθε εξουσιοδοτημένος χρήστης του ΠΣ και των 
τερματικών συσκευών έχει προσωπικό κωδικό πρόσβα¬ 
σης (Ιορίη) και κωδικό ασφαλείας (ρεεεννοΓά). 

(γ) Όλες οι ενέργειες, δημιουργίας νέας εγγραφής, 
μεταβολής εγγραφής και διαγραφής σε αρχεία του συ¬ 
στήματος (ΠΣ και τερματικές συσκευές), καταγράφονται 
τηρώντας το είδος ενέργειας, τα στοιχεία του χρήστη, 
την ημερομηνία και την ώρα. 

4. Τηρούμενα αρχεία από τη ΒΔ του ΠΣ: 

Ο Φορέας Χορήγησης οφείλει να τηρεί ΒΔ με τα ακό¬ 
λουθα: 

(α) Αρχείο «Ειδικά Τουριστικά Λεωφορεία Δ.Χ. του 
Φορέα Χορήγησης» και μεριμνά ώστε να είναι συγχρο¬ 
νισμένο και συνεπές με τα αντίστοιχα στοιχεία του 
μηχανογραφικού αρχείου του Υπουργείου Υποδομών, 
Μεταφορών και Δικτύων όπως περιγράφεται στην πα¬ 
ράγραφο 2 του άρθρου 4 (Υποχρέωση ανταλλαγής 
αρχείων του Φορέα Χορήγησης με το Υ.ΥΠ.ΜΕ.ΔΙ.). Το 


περιεχόμενο του αρχείου «Ειδικά Τουριστικά Λεωφορεία 
Δ.Χ. του Φορέα Χορήγησης» είναι: Επώνυμο, όνομα και 
πατρώνυμο ή επωνυμία στη περίπτωση των εταιρειών 
όπως αυτή αναγράφεται στην άδεια κυκλοφορίας, δι¬ 
εύθυνση κατοικίας ή έδρα εταιρείας, ο αριθμός Φορο¬ 
λογικού Μητρώου, ο αριθμός κυκλοφορίας οχήματος, ο 
αριθμός πλαισίου οχήματος, το εργοστάσιο κατασκευής 
και ο τύπος του οχήματος, έδρα και Νομός, η ημερο¬ 
μηνία μεταβολής και η ώρα συστήματος Υ.ΥΠ.ΜΕ.ΔΙ., η 
ημερομηνία και η ώρα δημιουργίας της εγγραφής στη 
ΒΔ του ΠΣ του Φορέα Χορήγησης. 

Ο Φορέας χορήγησης δεσμεύεται για τη χρήση του 
αρχείου «Ειδικά Τουριστικά Λεωφορεία Δ.Χ. του Φορέα 
Χορήγησης» μόνο για ανάγνωση χωρίς να δημιουργεί 
νέες, να μεταβάλει είτε να διαγράφει υφιστάμενες εγ¬ 
γραφές. 

(β) Αρχείο «Αποδιδόμενες Ηλεκτρονικές Ετικέτες» με 
τα ακόλουθα τηρούμενα στοιχεία: Ο κωδικός αριθμός 
ταυτότητας (ταυτοτικός αριθμός) της ηλεκτρονικής 
ετικέτας που αποδίδεται, ο αριθμός κυκλοφορίας και 
ο αριθμός πλαισίου του οχήματος στο οποίο έγινε η 
τοποθέτηση, ημερομηνία και ώρα τοποθέτησης, στοι¬ 
χεία εγκαταστάτη, ημερομηνία και ώρα δημιουργίας 
της εγγραφής, στοιχεία χρήστη ΠΣ. 

(γ) Αρχείο «Ανενεργείς Ηλεκτρονικές Ετικέτες» με τα 
ακόλουθα τηρούμενα στοιχεία: ταυτοτικός αριθμός ηλε¬ 
κτρονικής ετικέτας που καταργήθηκε, ημερομηνία και 
ώρα δημιουργίας της εγγραφής, στοιχεία χρήστη ΠΣ. 

(δ) Αρχείο «Ελεγχοι από Φορέα Ελέγχου» με τα ακό¬ 
λουθα τηρούμενα στοιχεία: Δεδομένα από το αρχείο 
«Αποδιδόμενες Ηλεκτρονικές Ετικέτες» του ΠΣ όπως 
αυτά ανακτώνται την ώρα του ελέγχου με βάση τον 
ταυτοτικό αριθμό ηλεκτρονικής ετικέτας που αναγι¬ 
γνώσκεται από την τερματική συσκευή (ταυτοτικός 
αριθμός ηλεκτρονικής ετικέτας που αποδόθηκε, ο 
αριθμός κυκλοφορίας και ο αριθμός πλαισίου του οχή¬ 
ματος στο οποίο έγινε η τοποθέτηση, η ημερομηνία 
και η ώρα τοποθέτησης, τα στοιχεία εγκαταστάτη), 
καθώς και τα δεδομένα που καταχωρούνται από το 
χρήστη της τερματικής συσκευής (στοιχεία μελών 
Φορέα Ελέγχου, ημερομηνία ελέγχου, ώρα ελέγχου, 
τοποθεσία ελέγχου, αριθμός κυκλοφορίας οχήματος, 
αριθμός πλαισίου οχήματος, ταυτοτικός αριθμός ηλε¬ 
κτρονικής ετικέτας, κείμενο παρατηρήσεων, ημερο¬ 
μηνία και ώρα δημιουργίας της εγγραφής, στοιχεία 
χρήστη τερματικής συσκευής, αποτέλεσμα ελέγχου, 
κείμενο παρατηρήσεων). 

(ε) Αρχείο «Εξουσιοδοτημένοι χρήστες» με τα ακόλου¬ 
θα τηρούμενα στοιχεία: προσωπικός αριθμός χρήστη 
(υ$θΓ Ιό.), Ονοματεπώνυμο, Ημερομηνία εξουσιοδότησης, 
Ημερομηνία ανάκλησης εξουσιοδότησης. 

Αρθρο 3 

Περιγραφή Ηλεκτρονικής Ετικέτας - 
διαδικασία χορήγησης 

1. (α) Η αυτοκόλλητη ηλεκτρονική ετικέτα θα πρέπει 
να είναι τεχνολογίας Βεάίο ΡΓορυοηογ ΙάθπϋίίοαΙίοπ 
(ΒΡΙϋΙερ) και θα πρέπει να είναι συμβατή με τις αντί¬ 
στοιχες ετικέτες των Ε.Δ.Χ. και των Φ.Δ.Χ., ώστε οι 
Φορείς Ελέγχου να κάνουν χρήση του εξοπλισμού, 
τερματικών συσκευών, ΓθεάβΓδ, που ήδη βρίσκεται 
στη διάθεση κάποιων διοικητικών και ελεγκτικών 
αρχών. 

(β) Η ηλεκτρονική ετικέτα φέρει μοναδικό και αναλ¬ 
λοίωτο κωδικό αριθμό ταυτότητας. Αυτός ο μοναδικός 
ταυτοτικός αριθμός της ηλεκτρονικής ετικέτας πρέπει 
να είναι αναγνώσιμος μέσω κατάλληλης ηλεκτρονικής 
διάταξης, από απόσταση μερικών εκατοστών του μέ¬ 
τρου. Δεν είναι αναγκαία η κρυπτογράφηση των στοι¬ 
χείων της ηλεκτρονικής ετικέτας. 

2. Για τη χορήγηση του ηλεκτρονικά αναγνώσιμου 
σήματος (μετά από την ημερομηνία έναρξης υλοποίησης 
του μέτρου), ο κάθε ιδιοκτήτης Ειδικού Τουριστικού Λε¬ 
ωφορείου Δ.Χ., ή νομίμως εξουσιοδοτημένο από αυτόν 
πρόσωπο, υποχρεούται να απευθυνθεί στο Φορέα Χορή¬ 
γησης ώστε να προβεί στις απαραίτητες ενέργειες και 
καταβάλλοντας το καθορισθέν αντίτιμο, να χορηγηθεί 
και να τοποθετηθεί ηλεκτρονικά αναγνώσιμο σήμα, σε 
κάθε λεωφορείο που διαθέτει. 

Κατά τη χορήγηση της ηλεκτρονικής ετικέτας στο Ει¬ 
δικό Τουριστικό Λεωφορείο Δ.Χ., με μέριμνα του Φορέα 
Χορήγησης εκτελούνται τα ακόλουθα: 

- Ελέγχεται αν κάθε ηλεκτρονική ετικέτα φέρει μονα¬ 
δικό και αναλλοίωτο κωδικό αριθμό ταυτότητας. 

- Διαπιστώνεται η συνέπεια των αναγραφομένων στην 
άδεια κυκλοφορίας του οχήματος με τα στοιχεία του 
οχήματος (αριθμό κυκλοφορίας, αριθμό πλαισίου, ερ¬ 
γοστάσιο κατασκευής κ.λπ.). 

- Διαπιστώνεται η συνέπεια των αναγραφομένων στην 
άδεια κυκλοφορίας του οχήματος με τα δεδομένα (αριθμός 
κυκλοφορίας και αριθμός πλαισίου, εργοστάσιο κατασκευ¬ 
ής κ.λπ.), που περιέχονται στο αρχείο «Ειδικά Τουριστικά 
Λεωφορεία Δ.Χ. του Φορέα Χορήγησης» το οποίο τηρείται 
στη ΒΔ του ΠΣ και περιγράφεται στην παράγραφο 4 του 
άρθρου 2 (Τηρούμενα αρχεία από τη ΒΔ του ΠΣ). 

- Δημιουργείται νέα εγγραφή στο αρχείο «Αποδιδό¬ 
μενες Ηλεκτρονικές Ετικέτες» που τηρείται στη ΒΔ του 
ΠΣ και περιγράφεται στην παράγραφο 4 του άρθρου 2 
(Τηρούμενα αρχεία από τη ΒΔ του ΠΣ). 

(γ) Η ηλεκτρονική ετικέτα κατά την εγκατάστασή της, 
επικολλάται εντός του οχήματος και επί του εμπρόσθι¬ 
ου ανεμοθώρακα (παρμπρίζ). Μετά την τοποθέτηση της 
ηλεκτρονικής ετικέτας στο όχημα κάθε προσπάθεια 
αποκόλλησης προκαλεί την καταστροφή της. 

(δ) Σε περίπτωση απώλειας ή καταστροφής της ηλε¬ 
κτρονικής ετικέτας, είτε αλλαγής βασικών χαρακτηρι¬ 
στικών της άδειας κυκλοφορίας του ειδικού τουριστι¬ 
κού λεωφορείου Δ.Χ., όπως ο αριθμός κυκλοφορίας ή 
ο αριθμός πλαισίου, η υφιστάμενη ηλεκτρονική ετικέτα 
θεωρείται άκυρη, οπότε ο ιδιοκτήτης υποχρεούται να 
δηλώσει την απώλεια ή καταστροφή στην οικεία Αστυ¬ 
νομική Αρχή και σε κάθε περίπτωση να προσέλθει, εντός 
επτά (7) εργασίμων ημερών, στο Φορέα Χορήγησης προ- 
κειμένου να τοποθετηθεί στο Ειδικό Τουριστικό Λεω¬ 
φορείο Δ.Χ. νέα ηλεκτρονική ετικέτα. Στην περίπτωση 
αυτή, δημιουργείται σχετική εγγραφή και στο αρχείο 
«Ανενεργές Ηλεκτρονικές Ετικέτες» που τηρείται στη 
ΒΔ του ΠΣ και περιγράφεται στην παράγραφο 4 του 
άρθρου 2. (Τηρούμενα αρχεία από τη ΒΔ του ΠΣ). 

Ο Φορέας Χορήγησης υποχρεούται να χορηγεί στον 
κάθε ενδιαφερόμενο βεβαίωση (α) κατά την υποβολή 
της αίτησης για τη χορήγηση του ηλεκτρονικά αναγνώ¬ 
σιμου σήματος, εάν αυτό δεν χορηγηθεί αυθημερόν, η 
οποία έχει ισχύ έως τη χορήγηση του σήματος, και μέ- 
γιστη διάρκεια ισχύος δύο μήνες και (β) μετά την τοπο¬ 
θέτηση του σήματος και η ισχύς αυτής της βεβαίωσης 


είναι αόριστης διάρκειας. Οι βεβαιώσεις χορηγούνται 
χωρίς χρέωση. 

Άρθρο 4 

Τερματικές συσκευές και τρόπος ελέγχου οχημάτων 

1. Περιγραφή τερματικών συσκευών και λειτουργιών 
κατά τον έλεγχο Ειδικών Τουριστικών Λεωφορείων 
Δ.Χ.: 

Οι τερματικές συσκευές είναι τεχνολογίας υπολογιστή 
χειρός (ΡοοΙκθΙ ΡΟ) και με ενσωματωμένες ή κατάλληλα 
προσαρμοσμένες πρόσθετες ηλεκτρονικές διατάξεις 
παρέχουν λειτουργίες ανάγνωσης ηλεκτρονικών ετι¬ 
κετών (ΒΡΙϋ ΓΘ308Γ) και διασύνδεσης με δίκτυο κινη¬ 
τής τηλεφωνίας (ΟΡΒ3). Οι λειτουργίες που πρέπει να 
εκτελούν είναι: 

(α) Ανάγνωση του ταυτοτικού αριθμού της ηλεκτρο¬ 
νικής ετικέτας που βρίσκεται εγκατεστημένη στο Ει¬ 
δικό Τουριστικό Λεωφορείο Δ.Χ., που βρίσκεται σε 
στάση. 

(β) Ανάκτηση δεδομένων μέσω ασφαλούς σύνδεσης 
με το δίκτυο κινητής τηλεφωνίας, τα οποία τηρούνται 
στη ΒΔ του ΠΣ και που σχετίζονται με τον ταυτοτικό 
αριθμό που αναγνώστηκε από την ηλεκτρονική ετικέτα 
[λειτουργία (α)]. Τα δεδομένα αυτά είναι η εγγραφή 
του αρχείου «Αποδιδόμενες Ηλεκτρονικές Ετικέτες» και 
τυχόν ημερομηνία και ώρα ακύρωσης της ετικέτας από 
το αρχείο «Ανενεργείς Ηλεκτρονικές Ετικέτες», όπως 
περιγράφονται στο άρθρο 2 παρ. 4. Παρέχεται επίσης η 
δυνατότητα ανάκτησης δεδομένων είτε από το αρχείο 
«Ειδικά Τουριστικά Λεωφορεία Δ.Χ. του Φορέα Χορή¬ 
γησης» είτε από το αρχείο «Αποδιδόμενες Ηλεκτρονι¬ 
κές Ετικέτες» με βάση τον αριθμό κυκλοφορίας ή τον 
αριθμό πλαισίου του ελεγχόμενου Ειδικού Τουριστικού 
Λεωφορείου Δ.Χ.. 

Όλα τα δεδομένα εμφανίζονται στην οθόνη του φο¬ 
ρητού τερματικού προς επισκόπηση. 

(γ) Καταχώρηση από το χειριστή της τερματικής 
συσκευής επιπρόσθετων στοιχείων που αφορούν τον 
έλεγχο του Ειδικού Τουριστικού Λεωφορείου Δ.Χ. (όπως: 
στοιχεία μελών του Φορέα Ελέγχου, ημερομηνία, ώρα, 
τοποθεσία, αριθμό κυκλοφορίας οχήματος και αριθμό 
πλαισίου οχήματος, αποτέλεσμα ελέγχου, κείμενο πα¬ 
ρατηρήσεων) και αποστολή των δεδομένων, (που ανα¬ 
κτήθηκαν ή καταχωρήθηκαν από τον χειριστή), μέσω 
ασφαλούς σύνδεσης με το δίκτυο κινητής τηλεφωνίας, 
ώστε να δημιουργηθεί εγγραφή στο αρχείο «Ελεγχοι 
από Φορέα Ελέγχου», που τηρείται στη ΒΔ του ΠΣ και 
περιγράφεται στην παράγραφο 4 του άρθρου 2 (Τηρού¬ 
μενα αρχεία από τη ΒΔ του ΠΣ). 

2. Υποχρέωση ανταλλαγής αρχείων του Φορέα Χορή¬ 
γησης με το Υ.ΥΠ.ΜΕ.ΔΙ. υπό την αυστηρή προϋπόθεση 
μέριμνας για ασφαλή κρυπτογραφημένη σύνδεση με 
τη χρήση διαδικασιών πιστοποίησης ταυτότητας των 
διασυνδεόμενων εξυπηρετητών, κατά προτίμηση με τη 
χρήση ψηφιακών πιστοποιητικών: 

(α) Το Υπουργείο Υποδομών, Μεταφορών και Δικτύων 
τηρεί στη διάθεση του Φορέα Χορήγησης ενημερωμένο 
αντίγραφο του αρχείου «Ειδικά Τουριστικά Λεωφορεία 
Δ.Χ.» με τις ακόλουθες εγγραφές ανά λεωφορείο: Επώ¬ 
νυμο, όνομα και πατρώνυμο ή επωνυμία στη περίπτωση 
των εταιρειών όπως αυτή αναγράφεται στην άδεια 
κυκλοφορίας, διεύθυνση κατοικίας ή έδρα εταιρείας, 
αριθμός Φορολογικού Μητρώου, αριθμός κυκλοφορί¬ 
ας οχήματος, το εργοστάσιο κατασκευής και ο τύπος 

του οχήματος, αριθμός πλαισίου οχήματος, έδρα και 
Νομός, ημερομηνία μεταβολής και ώρα συστήματος 
Υ.ΥΠ.ΜΕ.ΔΙ. 

(β) Ο Φορέας Χορήγησης υποβάλλει στο Υπουργείο 
Υποδομών, Μεταφορών και Δικτύων ενημερωμένα αντί¬ 
γραφα των αρχείων «Αποδιδόμενες Ηλεκτρονικές Ετι¬ 
κέτες», «Ανενεργές Ηλεκτρονικές Ετικέτες» και «Ελεγχοι 
από Φορέα Ελέγχου», «Εξουσιοδοτημένοι χρήστες», που 
τηρεί στη ΒΔ του ΠΣ. 

(γ) Τα ανωτέρω αρχεία: 

- λαμβάνει ο Φορέας Χορήγησης από το Υπουργείο 
(παρ. α) και 

- υποβάλλει ο Φορέας Χορήγησης στο Υπουργείο 
(παρ. β), μέσω ασφαλούς σύνδεσης στο διαδίκτυο και 
σύμφωνα με τα ισχύοντα πρότυπα διαλειτουργικότη- 
τας (ΧΜΙ_, 30ΑΡ ννοόδοΓνίοοε). Σε περίπτωση αστοχίας 
της επικοινωνίας η διακίνηση των αρχείων μπορεί να 
γίνεται σε ημερήσια βάση με οπτικά ή μαγνητικά μέσα, 
από ειδικά εξουσιοδοτημένα άτομα από το Φορέα Χο¬ 
ρήγησης. 

Αρθρο 5 

Χρόνος και λοιπές λεπτομέρειες 
εφαρμογής του μέτρου 

Η ημερομηνία έναρξης υλοποίησης του μέτρου γνω¬ 
στοποιείται από το Φορέα Χορήγησης στο Υπουργείο 
Υποδομών, Μεταφορών και Δικτύων. 

Οι ιδιοκτήτες των Ειδικών Τουριστικών Λεωφορείων 
Δ.Χ. υποχρεούνται εντός ενός έτους από την ανακοι- 
νωθείσα ημερομηνία έναρξης υλοποίησης του μέτρου, 
να έχουν εφοδιάσει τα Ειδικά Τουριστικά Λεωφορεία 
τους με το ηλεκτρονικό αναγνώσιμο σήμα. Μετά την 
προαναφερθείσα καταληκτική ημερομηνία (ένα έτος 
μετά την έναρξη), εφόσον διαπιστωθεί από το Φορέα 
Ελέγχου ότι Ειδικό Τουριστικό Λεωφορείο Δ.Χ. δεν 
είναι εφοδιασμένο με ηλεκτρονικά αναγνώσιμο σήμα, 
τότε, πέραν άλλων διοικητικών κυρώσεων, αφαιρού- 
νται τα στοιχεία κυκλοφορίας του τουριστικού λεω¬ 
φορείου (άδεια κυκλοφορίας και κρατικές πινακίδες) 
τα οποία διαβιβάζονται στην αρμόδια Περιφερειακή 
Υπηρεσία Μεταφορών και Επικοινωνιών της έδρας του 
λεωφορείου. Τα στοιχεία κυκλοφορίας επιστρέφονται, 
εφόσον ο ιδιοκτήτης ή νομίμως εξουσιοδοτημένο από 
αυτόν πρόσωπο, προσκομίσει βεβαίωση του Φορέα 
Χορήγησης ότι εγκαταστάθηκε το ηλεκτρονικά ανα¬ 
γνώσιμο σήμα στο εν λόγω λεωφορείο. Η ύπαρξη ηλε¬ 
κτρονικά αναγνώσιμου σήματος σε ισχύ, θα αποτελεί 
προϋπόθεση για την ολοκλήρωση της διαδικασίας 
ελέγχου των τουριστικών λεωφορείων από τα Κ.Τ.Ε.Ο., 
μετά την ολοκλήρωση της διαδικασίας χορήγησής 
του, ήτοι ένα έτος μετά την ημερομηνία, όπως αυτή 
θα καθορισθεί από το Υπουργείο Υποδομών, Μετα¬ 
φορών και Δικτύων. 

Άρθρο 6 
Έναρξη ισχύος 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 


Αριθμ. Οικ. 43052/4390 (2) 

Έγκριση υπερωριακής απογευματινής εργασίας για το 
έτος 2013, για το προσωπικό του Πολιτικού Γ ραφεί¬ 
ου του Υπουργού Υποδομών Μεταφορών και Δικτύων 
(Τομέα Μεταφορών - Δικτύων), του Πολιτικού Γρα¬ 
φείου του Υφυπουργού Υποδομών, Μεταφορών και 
Δικτύων, του Γ ραφείου του Γ ενικού Γ ραμματέα του 
Υπ.Υ.ΜΕ.ΔΙ. και του Γ ραφείου του Γ ενικού Γ ραμματέα 
Τηλεπικοινωνιών και Ταχυδρομείων του Υπ.Υ.ΜΕ.ΔΙ., 
που δεν καλύπτουν οργανικές θέσεις. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 20 του Ν. 4024/2011 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρατη¬ 
γικής 2012 - 2015 » (Φ.Ε.Κ. 226/τ.Α727-10-2011). 

2. Τη με αριθμ. πρωτ.: 2/78400/0022 εγκύκλιο του 
Υπουργείου Οικονομικών, που αφορά στη παροχή οδη¬ 
γιών για την εφαρμογή των διατάξεων του Ν. 4024/2011 
(Φ.Ε.Κ. 226/Τ.Α727-10-2011). 

3. Τις διατάξεις του άρθρου 30 του Ν. 1558/1985 «Κυ¬ 
βέρνηση και Κυβερνητικά όργανα» (Φ.Ε.Κ. 137/Α) και του 
Π .Δ. 63/2005. 

4. Το Π.Δ. 118 (Φ.Ε.Κ. 152/τ.Α725-06-2013) «Τροποποίηση 
του π.δ. 85/2012 (Α'141) «Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετανομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» και το Π.Δ. 119/2013 (Φ.Ε.Κ. 153/τ.Α725-06-2013 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

5. Τις αριθμ.: α) 1135/05-07-2013 (Φ.Ε.Κ. 324/Υ.Ο.Ο.Δ./ 
08-07-2013) απόφαση του Πρωθυπουργού και του 
Υπουργού Υποδομών, Μεταφορών και Δικτύων, με την 
οποία διορίσθηκε ο Γενικός Γραμματέας του Υπουρ¬ 
γείου Υποδομών, Μεταφορών και Δικτύων και β) 1062/ 
02-07-2013 (Φ.Ε.Κ. 315/Υ.Θ.Θ.Δ./03-07-2013) απόφαση του 
Πρωθυπουργού και του Υπουργού Υποδομών, Μεταφο¬ 
ρών και Δικτύων με την οποία διορίσθηκε ο Γενικός 
Γραμματέας Τηλεπικοινωνιών και Ταχυδρομείων του 
Υπουργείου Υποδομών, Μεταφορών και Δικτύων. 

6. Τις διατάξεις του άρθρου 28 του Ν. 4053/2012 (Φ.Ε.Κ. 
44/τ.Α707-03-2012) «Ρύθμιση λειτουργίας της ταχυδρο¬ 
μικής αγοράς, θεμάτων ηλεκτρονικών επικοινωνιών και 
άλλες διατάξεις». 

7. Τη με αριθμ. πρωτ.: 2/70738/0022/ απόφαση της 
22 ης Δ/νσης Μισθολογίου του Γ ενικού Λογιστηρίου του 
Κράτους, σύμφωνα με την οποία η ισχύς των αποφά¬ 
σεων για υπερωριακή απασχόληση αρχίζει άμα τη δη¬ 
μοσίευσή τους. 

8. Το γεγονός ότι από τις διατάξεις της απόφασης 
αυτής προκαλείται δαπάνη, η οποία θα καλυφθεί από 
τις πιστώσεις του τακτικού προϋπολογισμού εξόδων 
του Υπ.Υ.ΜΕ.ΔΙ., ΟικονομικούΈτους 2013, φορέας 35/710 
και ΚΑΕ - 0511 ύψους 5.000,00 €, η οποία σύμφωνα με 
την εγκύκλιο εκτέλεσης του προϋπολογισμού οικονο¬ 
μικού έτους 2013, δεν επιτρέπεται σε καμία περίπτωση 

να υπερβεί τις πιστώσεις που έχουν εγγράφει στον 
προϋπολογισμό. 

9. Την ανάγκη προσφοράς υπερωριακής απογευματινής 
εργασίας από τους υπαλλήλους του Πολιτικού Γραφεί¬ 
ου του Υπουργού Υποδομών, Μεταφορών και Δικτύων, 
του Πολιτικού Γραφείου του Υφυπουργού Υποδομών, 
Μεταφορών και Δικτύων, του Γραφείου του Γενικού 
Γραμματέα του Υπ.Υ.ΜΕ.ΔΙ. και του Γραφείου του Γενι¬ 
κού Γραμματέα Τηλεπικοινωνιών και Ταχυδρομείων του 
Υπ.Υ.ΜΕ.ΔΙ., οι οποίοι δεν καλύπτουν οργανικές θέσεις 
στα εν λόγω Γ ραφεία και υπηρετούν με διάθεση σε αυτά, 
αποφασίζουμε: 

1. Εγκρίνουμε την προσφορά υπερωριακής απογευ¬ 
ματινής εργασίας για το έτος 2013, για τους υπαλλή¬ 
λους του Πολιτικού Γ ραφείου του Υπουργού Υποδομών, 
Μεταφορών και Δικτύων, του Πολιτικού Γ ραφείου του 
Υφυπουργού Υποδομών, Μεταφορών και Δικτύων, του 
Γραφείου του Γενικού Γραμματέα του Υπ.Υ.ΜΕ.ΔΙ. και 
του Γ ραφείου του Γ ενικού Γ ραμματέα Τηλεπικοινωνιών 
και Ταχυδρομείων του Υπ.Υ.ΜΕ.ΔΙ., οι οποίοι δεν καλύ¬ 
πτουν οργανικές θέσεις και υπηρετούν με διάθεση στα 
εν λόγω Γ ραφεία, μέχρι είκοσι (20) ώρες μηνιαίως ανά 
υπάλληλο, ως εξής: 

α) Γ ια το Πολιτικό Γ ραφείο του Υπουργού Υποδομών, 
Μεταφορών και Δικτύων (Τομέα Μεταφορών - Δικτύων), 
έως επτά (7) υπάλληλοι, 

β) Για το Πολιτικό Γραφείο του Υφυπουργού Υποδο¬ 
μών, Μεταφορών και Δικτύων, έως δύο (2) υπάλληλοι, 

γ) Για το Γραφείου του Γενικού Γραμματέα του 
Υπ.Υ.ΜΕ.ΔΙ., έως δύο (2) υπάλληλοι και 

δ) Γ ια το Γραφείο του Γ ενικού Γ ραμματέα Τηλεπικοι¬ 
νωνιών και Ταχυδρομείων του Υπ.Υ.ΜΕ.ΔΙ. έως δύο (2) 
υπάλληλοι. 

2. Η πραγματοποίηση των ωρών απογευματινής υπε- 
ρωριακής εργασίας θα βεβαιώνεται στα τέλη κάθε μήνα 
με πράξη του Διευθυντή του Πολιτικού Γ ραφείου του 
Υπουργού, του Διευθυντή του Πολιτικού Γ ραφείου Υφυ¬ 
πουργού του Γ ενικού Γ ραμματέα του Υπ.Υ.ΜΕ.ΔΙ. και του 
Γ ενικού Γ ραμματέα Τηλεπικοινωνιών και Ταχυδρομείων 
του Υπ.Υ.ΜΕ.ΔΙ. 

3. Η παρούσα απόφαση ισχύει άμα τη δημοσίευσή της 
και έως 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 30 Αυγούστου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. 514.2/2013 (3) 

Καθορισμός κίνησης και αγκυροβολιάς σκαφών σε θα¬ 
λάσσιες περιοχές δικαιοδοσίας Κεντρικού Λιμεναρ¬ 
χείου Βόλου. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΒΟΛΟΥ 

Έχοντας υπόψη: 

1.- Τις διατάξεις: 

α) των άρθρων 136-157 του Ν.Δ. 187/1973 «Περί Κωδικός 
Δημοσίου Ναυτικού Δικαίου» (Α' 261) όπως ισχύει. 

β) Του Ν. 499/1947 «Περί Πειθαρχικής Εξουσίας των 


Προϊσταμένων Λιμενικών Αρχών» (Α' 162), όπως κωδι- 
κοποιήθηκε με το από 9/6/1948 Β.Δ. 

γ) Του Ν. 3922/2011 «Σύσταση Αρχηγείου Λιμενικού 
Σώματος - Ελληνικής Ακτοφυλακής και άλλες διατάξεις» 
(Α' 35), όπως ισχύει. 

δ) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

ε) Του Ν.Δ. 444/1970 «Περί αρμοδιότητας του Λ.Σ. και 
σχέσεων προς τας αρμοδιότητας των Σωμάτων Ασφα¬ 
λείας» (Α' 39). 

στ) Του Π.Δ. 67/2011 «Οργάνωση των Υπηρεσιών του 
Λιμενικού Σώματος - Ελληνικής Ακτοφυλακής» (Α' 149), 
όπως ισχύει. 

ζ) Του άρθρου 5 του Π.Δ. 85/2012 ίδρυση και μετονο- 
μασία Υπουργείων, μεταφορά και κατάργηση Υπηρεσι¬ 
ών» (Α' 141) όπως αντικαταστάθηκε με το άρθρο 1 του 
Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160). 

η) Του Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών, Υφυ¬ 
πουργών» (Α' 153). 

θ) Των άρθρων 1,188 και 295 της Αριθμ.: 1097/12.05.1978 
απόφασης του Υπουργείου Εμπορικής Ναυτιλίας «Περί 
εγκρίσεως Γ ενικού Κανονισμού Λιμένα Βόλου» (Β' 461). 

ι) Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά όργανα» που κυρώθηκε με 
το άρθρο πρώτο του Π.Δ. 63/2005 (Α' 98). 

2. - Την ανάγκη λήψης μέτρων για την προστασία των 
λουσμένων από την ανεξέλεγκτη κίνηση και αγκυροβο¬ 
λιά σκαφών αναψυχής (επαγγελματικά και ερασιτεχνικά) 
στους όρμους και τις θαλάσσιες περιοχές δικαιοδοσίας 
της Λιμενικής Αρχής Βόλου και των υπαγόμενων σε 
αυτήν Λιμενικών Αρχών. 

3. - Την ανάγκη προστασίας του θαλασσίου περιβάλλο¬ 
ντος σε θαλάσσιες περιοχές που συχνάζουν λουόμενοι. 

4 - Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε την κίνηση και αγκυροβολιά σκαφών σε 
θαλάσσιες περιοχές δικαιοδοσίας Κεντρικού Λιμεναρ¬ 
χείου Βόλου ως ακολούθως: 

1. Από την 15 η Μαΐου μέχρι και την 20 Π Σεπτεμβρίου 
εκάστου έτους απαγορεύεται η κίνηση και η προσω¬ 
ρινή ή μόνιμη αγκυροβολιά κάθε σκάφους καθώς και η 
πρόσδεση από σταθερά ή μη σημεία των ακτών με την 
προέκταση σχοινιών στις ακόλουθες περιοχές όπου 
συχνάζουν λουόμενοι με εξαίρεση τις θαλάσσιες περιο¬ 
χές που περικλείονται από τα ακόλουθα στίγματα, στις 
οποίες αποκλειστικά και μόνο επιτρέπεται η κίνηση και 
προσωρινή αγκυροβολιά σκαφών: 

Α) ΔΗΜΟΣ ΒΟΛΟΥ 

1) ΧΑΤΖΗΒΑΓΓΕΛΗ: 1)φ:39° 18'55,38'Β λ:023° 01'38,58"Α, 

2)φ:39° 18' 55,20" Β λ:023° 0Τ 34,92"Α, 3)φ:39°18'54,00"Β 
λ:023° 01'37,80"Α, 4)φ:39° 18'53,88" Β λ:023°0Τ35,76"Α. 

2) ΠΛΑΤΑΝΙΔΙΑ: 1)φ:39° 18'51,78"Β λ:023°02'34,14"Α, 2) 
φ:39° 18'52,80"Β λ:023° 02'44,76" Α, 3)φ:39°18'49,56"Β 
λ:023° 02'34,26"Α, 4)φ:39° 18'50,58"Β λ:023° 02'45,18"Α. 

3) ΜΑΛΑΚΙ: 1)φ:39° 18'53,22"Β λ:023° 04'19,14"Α, 2) φ:39° 
18'52,56"Β λ:023° 04'12,00"Α, 3)φ:39° 18'52,26"Β λ:023° 
04'17,34"Α, 4)φ:39° 18'51,84"Β λ:023° 04'15,60"Α. 

4) ΣΥΚΙΑ: 1)φ:39° 18'33,54"Β λ:023° 06'27,12" Α, 2) 
φ:39° 18'33,18"Β λ:023°06'25,02"Α, 3)φ:39° 18'31,26"Β 

λ:023°06'25,92"Α, 4)ψ:39° 18'31,92"Β λ:023°06'24,60"Α. 

5) ΚΑΛΑ ΝΕΡΑ περιοχή α): 1)φ:39° 18'16,62"Β 
λ:023°07'04,32"Α, 2)ψ:39° 18'16,98"Β λ:023° 07'10,44"Α. 

6) ΚΑΛΑ ΜΕΡΑ περιοχή β): 1) φ:39° 18'01,50"Β 
λ:023°07'21,96"Α, 2)φ:39° 17'58,32"Β λ:023° 07'22,14"Α. 

7) ΛΕΦΟΚΑΣΤΡΟ: 1)ψ:39° 15'03,86"Β λ: 023° 10'44,55"Α, 
2)φ:39° 15'04,47"Β λ: 023° 10'46,52"Α, 3)ψ:39° 15'03,09"Β 
λ: 023° 10'45,17"Α, 4)φ:39° 15'04,28"Β λ: 023° 10'46,96'Ά. 

8) ΧΟΡΤΟ: 1)ψ:39° 11'27,53"Β λ: 023° 12'49,48"Α, 2)ψ:39° 
11'27,93"Β λ: 023° 12'54,07"Α, 3)φ:39° 11'25,43"Β λ: 023° 
12'49,34"Α, 4)φ:39° 11'26,89"Β λ: 023° 12'54,08"Α. 

9) ΜΑΡΑΘΟΣ περιοχή α): 1)φ:39° 17'24,78"Β 

λ:022°53'38,22"Α, 2)φ:39° 17'21,48"Β λ:022° 53'34,56"Α,3) 
φ:39° 17'20,76"Β λ: 022" 53'32,94'Ά. 

10) ΜΑΡΑΘΟΣ περιοχή β):1) ψ:39° 17Ί9,02"Β λ:022° 
53'39,96"Α, 2)φ:39° 17'17,82"Β λ:022° 53'40,10"Α, 3)φ:39° 
17Ί8,54"Β λ:022° 53'39,18"Α. 

11) ΑΓΙΟΣ ΓΕΩΡΓΙΟΣ ΚΥΝΗΓΩΝ: 1)φ:39° 17'26,34"Β λ:022° 
53Ό5,16"Α, 2)φ:39° 17'24,72"Β λ:022° 53'05,40"Α, 3)ψ:39° 
17'23,40"Β λ:022°53'01,44"Α. 

12) ΜΑΜΙΔΑΚΗ: 1)ψ:39° 17'25,02"Β λ:022° 52'54,18"Α, 
2)φ:39° 17'24,06"Β λ:022° 52'51,18'Ά, 3)ψ:39° 17'22,56"Β 
λ:022° 52'53,52"Α. 

13) ΑΛΥΚΕΣ 

Β) ΔΗΜΟΣ ΑΛΜΥΡΟΥ: 

ΛΟΥΤΡΟ: 1)ψ:39° 0Τ57,44"Β λ:022° 57'41,56"Α, 2)ψ:39° 
0Ϊ56,04"Β λ:022° 57'40,75"Α, 3)φ:39° 0Τ56,17"Β λ:022° 
57'42.34"Α, 4)φ:39° 01'59,66"Β λ:022° 57'50,52"Α, 5) 
φ:39° 0Τ54,50"Β λ:022°57'55,69"Α,6)φ:39° 0Τ56,25"Β 
λ:022°57'51,52" Α. 

ΡΟΔΙΑ: 1)φ:39°02Ί2,55"Β λ:022° 59Ό1.9ΤΆ, 2) 

φ:39°02Ί0.33"Β λ:022"59'02,36"Α, 3)ψ:39° 02 11.34"Β 
λ:022° 59'01,14"Α, 4)φ:39° 02'13,15"Β λ:022° 58'54,20"Α, 
5)φ:39° 02Ί2,20"Β λ:022° 58' 52,09"Α, 6)φ:39° 02'11,55"Β 
λ:022°58'54.05"Α. 

Γ) ΔΗΜΟΣ ΝΟΤΙΟΥ ΠΗΛΙΟΥ: 

ΠΛΑΤ ΑΝΙΑΣ: 1)φ:39° 08Ί9,86"Β λ:023° 16'28,98"Α, 2) 
φ:39° 08'20,40"Β λ:023° 16'28,26"Α, 3)ψ:39° 08'24,36"Β 
λ:023° 16'30,78"Α, 4)φ:39° 08'25,44"Β λ:023° 16'28,20"Α. 

ΚΑΤΗΓΙΩΡΓΗΣ περιοχή α):1)φ:39° 10'19,92"Β λ:023° 
20'39,36"Α, 2)φ:39° 10'19,08"Β λ:023° 20'38,70"Α, 3)ψ:39° 
10'20,58"Β λ:023° 20'37,20'Ά, 4)φ:39° 10Ί9,98"Β λ: 023° 
20'36,60"Α, 

ΚΑΤΗΓΙΩΡΓΗΣ περιοχή β): 1)φ:39° 10Ί9,74"Β λ: 023° 
20 ' 35 , 46 "Α, 2)φ:39° 10'19,56"Β λ:023° 20'34,80"Α, 3)ψ:39° 
10Ί8,84"Β λ: 023° 20'36,18"Α, 4)ψ:39° 10Ί8,54"Β λ: 023° 

20'35,76"Α. 

Δ) ΔΗΜΟΣ ΑΓΙΑΣ Ν. ΛΑΡΙΣΑΣ 

ΠΑΠΑΚΩΣΤΑ ΜΕΛΙΒΟΙΑΣ ΚΑΙ ΠΑΛΙΟΥΡΙΑΣ ΜΕΛΙΒΟΙ- 
ΑΣ (ΑΠΟ ΓΕΦΥΡΑ ΠΑΛΙΟΥΡΙΑΣ ΝΟΤΙΑ ΜΕΧΡΙ ΚΑΙ ΡΕΜΑ 
ΠΑΡΑΣΚΕΥΗΣ ΒΟΡΕΙΑ) 

Ε) ΔΗΜΟΣ ΤΕΜΠΩΝ ΛΑΡΙΣΑΣ 

ΚΑΣΤΡΙ ΛΟΥΤΡΟ (ΑΠΟ ΡΕΜΑ ΠΑΛΙΟΠΟΤΑΜΟΥ ΜΕΧΡΙ 
ΡΕΜΑ ΠΑΠΑΠΟΥΛΙ) 

ΠΛΑΤΥΑ ΑΜΜΟΣ 

ΜΕΣΑΓΓΑΛΑ 

2. Οι παραβάτες της παρούσης υπόκεινται στις διοι¬ 
κητικές κυρώσεις του άρθρου 157 Κ.Δ.ΝΔ., όπως ισχύει, 
και του Γενικού Κανονισμού Λιμένα Βόλου (ΦΕΚ 461Β' 
12-05-78). 

3. Η ισχύς της παρούσης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Ιουλίου 2013 

Ο Κεντρικός Λιμενάρχης Βόλου 
ΧΡΗΣΤΟΣ ΚΑΝΑΚΗΣ 

-♦- 

Αριθμ. οικ. 3381 (4) 

Έγκριση υπερωριακής απασχόλησης υπαλλήλων του 
Τμήματος Εμπορίου της Δ/νσης Ανάπτυξης της Π.Ε. 
Ημαθίας για το β' εξάμηνο του έτους 2013. 

Ο ΑΝΤΙΠΕΡΙΦΕΡΕΙΑΡΧΗΣ ΗΜΑΘΙΑΣ 

Έχοντας υπόψη: 

1. Το ΠΔ. 524/1978 «Περί κωδικοποίησης εις ενιαίο κεί¬ 
μενο των ισχυουσών διατάξεων των αναφερομένων εις 
την εισαγωγή στην Ελλάδα του Διεθνούς Συστήματος 
Μέτρων και Σταθμών». 

2. Την με αρ. Φ3-2587/78 απόφαση του Υπουργείου 
Ανάπτυξης «Περί κωδικοποίησης αποφάσεων επί των 
Μέτρων και Σταθμών». 

3. Το Φ2-1183/12-10-94 έγγραφο ης Δ/νσης Μετρολογί¬ 
ας του Υπουργείου Ανάπτυξης σχετικά με τον έλεγχο 
των βυτιοφόρων μεταφοράς και διανομής πετρελαίου 
θέρμανσης. 

4. Το άρθρο 3 του Ν. 3103/2003 (ΦΕΚ 23/Α/29-1-03) με 
το οποίο μεταβιβάζεται η αρμοδιότητα του ελέγχου 
Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων. 

5. Το άρθρο 12 παρ. 2β του Ν. 3190/2003 (ΦΕΚ 249/Α/ 
30-10-03) με το οποίο διατίθεται ποσοστό 25% των 
ετησίων εισπράξεων από τους ελέγχους Μέτρων και 
Σταθμών, με κοινή απόφαση των Υπουργών Ανάπτυξης 
και Οικονομίας - Οικονομικών στις κατά τόπου Υπηρε¬ 
σίες Εμπορίου των Νομαρχιακών Αυτοδιοικήσεων για 
την αντιμετώπιση των εν γένει αναγκών των κλιμακίων 
ελέγχου. 

6. Την αρ. Φ2-670/12-2-07 απόφαση του Υφυπουργού 
Ανάπτυξης με θέμα «Καθορισμός τελών Αρχικού και 
Περιοδικού ελέγχου Μέτρων και Σταθμών». 

7. Τις διατάξεις του Ν. 3852/2010 (ΦΕΚ 87/07-06-2010) 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης.». 

8. Το Π.Δ. 133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ 226/τ.Α/27-12-2010). 

9. Την υπ’ αριθ. 1327/8-4-2011 απόφαση του Περιφερει¬ 
άρχη Κεντρικής Μακεδονίας «Ανάθεση άσκησης τομέων 
αρμοδιοτήτων στους εκλεγμένους Αντιπεριφερειάρχες 
και τους Αντιπεριφερειάρχες που ορίστηκαν από τον 
Περιφερειάρχη Κεντρικής Μακεδονίας» (ΦΕΚ 1040/τ. 
Β727-5-2011). 

10. Την με αριθ. οικ. 453347/1828 απόφαση του Αντιπε- 
ριφερειάρχη Ημαθίας για παροχή εξουσιοδότησης για 
υπογραφή εγγράφων (ΦΕΚ 3511/31-12-2012). 

11. Τις διατάξεις του Ν. 4024/27-10-2011 «Συνταξιοδοτι- 
κές ρυθμίσεις, ενιαίο μισθολόγιο - εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

12. Την αρ. Φ2-2312/20.12.2012 (ΦΕΚ 364Ο/Β/28.12.2012) 
απόφαση του Υφυπουργού Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων με θέμα 
«Περίοδος διενέργειας Περιοδικού ελέγχου Μέτρων και 
Σταθμών έτους 2013». 

13. Την με αριθ. 218/25-01-2013 απόφαση της Διευθύ¬ 
ντριας της Διεύθυνσης Ανάπτυξης για τη συγκρότηση 
ομάδας εργασίας για τη διενέργεια του Περιοδικού 
Ελέγχου Μέτρων και Σταθμών και τον έλεγχο των βυ¬ 
τιοφόρων αυτοκινήτων διανομής πετρελαίου θέρμανσης 
στην Π.Ε. Ημαθίας έτους 2013. 

14. Τις διατάξεις του Ν. 4177/8-8-2013 (ΦΕΚ 173 Α'). 

15. Την με αριθ. πρωτ. 121737(1195)/25-7-2013 και αριθ. 
ΥΔΕ 262 απόφαση ανάληψης υποχρέωσης ύψους 5.000 
για αποζημίωση υπερωριακής εργασίας των υπαλλήλων 
του Τμήματος Εμπορίου και Τουρισμού, αποφασίζουμε: 

1. Εγκρίνουμε για το έτος 2013 την καθιέρωση υπε- 
ρωριακής εργασίας μέχρι της 22 ας βραδινής ώρας για 6 
υπαλλήλους της Περιφερειακής Ενότητας Ημαθίας της 
Περιφέρειας Κεντρικής Μακεδονίας. 

2 . Έργο των παραπάνω υπαλλήλων που θα εργα- 
σθούν υπερωριακά είναι: α) η διενέργεια αρχικού πε¬ 
ριοδικού και εκτάκτου ελέγχου Μέτρων και Σταθμών, 
λοιπών μετρολογικών ελέγχων, καθώς και ο έλεγχος 
των βυτιοφόρων αυτοκινήτων μεταφοράς και διανο¬ 
μής υγρών καυσίμων για την προστασία του κατανα¬ 
λωτικού κοινού από τυχόν καταδολιεύσεις κατά τις 
παραδόσεις του πετρελαίου θέρμανσης, β) Έλεγχος 


αγορανομικών διατάξεων, γ)Έλεγχος Λαϊκών Αγορών, 
δ) δειγματοληψίες. 

3. Ώρες μηνιαίας απασχόλησης κατά υπάλληλο μέχρι 
είκοσι (20). 

4. Αριθμός Συνολικός αριθμός Απαιτούμενη 
υπαλλήλων ωρών έως 30-12-2013 δαπάνη 

6 360 5.000 ευρώ 

5. Η δαπάνη θα καλυφθεί από τον ειδικό φορέα 0721 
ΚΑΕ 0511 δηλ. της Διεύθυνσης Ανάπτυξης του Τμήματος 
Εμπορίου και Τουρισμού της Περιφέρειας Κεντρικής 
Μακεδονίας Π.Ε. Ημαθίας. 

6 . Η Προϊσταμένη του Τμήματος Εμπορίου και Του¬ 
ρισμού της Π.Ε Ημαθίας θα βεβαιώσει την πραγματο¬ 
ποίηση της υπερωριακής απασχόλησης καθώς και την 
εκτέλεση του αντίστοιχου έργου. 

7. Η απόφαση ισχύει από την ημέρα δημοσίευσης στην 
Εφημερίδα της Κυβερνήσεως και μέχρι 31.12.2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 4 Σεπτεμβρίου 2013 
Με εντολή Αντιπεριφερειάρχη 
Ο Αναπληρωτής Διευθυντής 
ΓΕΩΡΓΙΟΣ ΜΙΧΑΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-ιπαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 
















































































